title: Komisjoni direktiiv 2001/32/EÜ, 8. mai 2001, millega tunnistatakse kaitstavaid alasid, mis ühenduses taimetervise ohtudega tõenäolisemalt kokku puutuvad, ning tunnistatakse kehtetuks direktiiv 92/76/EMÜ

text:
Tähtis õiguslik teade

|

32001L0032

Euroopa Liidu Teataja L 127 , 09/05/2001 Lk 0038 - 0041

		Komisjoni direktiiv 2001/32/EÜ,8. mai 2001,millega tunnistatakse kaitstavaid alasid, mis ühenduses taimetervise ohtudega tõenäolisemalt kokku puutuvad, ning tunnistatakse kehtetuks direktiiv 92/76/EMÜEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, [1] eriti selle artikli 2 lõike 1 punkti h esimest lõiku,võttes arvesse Taani, Kreeka, Hispaania, Prantsusmaa, Iirimaa, Itaalia, Austria, Portugali, Soome, Rootsi ja Ühendkuningriigi taotlusining arvestades järgmist:(1) Direktiivi 2000/29/EÜ alusel võib määratleda kaitstavad alad, mis taimetervise ohtudega tõenäolisemalt kokku puutuvad, ning mida seepärast tuleks eriliselt kaitsta siseturuga kooskõlas olevate tingimustega. Sellised alad on määratletud komisjoni 6. oktoobri 1992. aasta direktiivis 92/76/EMÜ, millega tunnistatakse kaitstavaid alasid, mis ühenduses taimetervise ohtudega tõenäolisemalt kokku puutuvad, [2] viimati muudetud direktiiviga 2000/23/EÜ. [3](2) Pärast seda on aladel, mida algselt on tunnistatud seoses asjaomaste kahjulike organismidega kaitstavateks aladeks, toimunud taimede tervisliku seisundi märkimisväärsed muutused.(3) Taani esitatud teabest selgub, et Taani puhul ei ole enam Bemisia tabaci Genn. (Euroopast pärit populatsioonid) ja tomati kääbuslikkuse viiruse suhtes kaitstavateks aladeks tunnistatud alad asjakohased.(4) Teatavaid Portugalis Gonipterus scutellatus Gyll. ning Ühendkuningriigis ja Iirimaal Pissodes spp. (Euroopast pärit populatsioonid) suhtes võetud kaitsemeetmeid käsitlevaid sätteid tuleks muuta, et võtta arvesse nende organismide praegust levikut nimetatud riikides.(5) Ühendkuningriigi ja Rootsi esitatud teabest selgub, et pärast omavalitsusüksuste ümberkorraldust tuleks praeguseid vastavate kaitstavate alade kirjeldusi Dendroctonus micans Kugelani ja Leptinotarsa decemlineata Say puhul muuta.(6) Direktiivi 92/76/EMÜ alusel tunnistatakse Austria, Iirimaa ja Itaalia Apuulia, Emilia-Romagna, Lombardia ja Veneto piirkonnad Erwinia amylovora (Burr.) Winsl. et al. suhtes ajutiselt kuni 31. märtsini 2001 kaitstavateks aladeks.(7) Iirimaa esitatud teabest selgub, et Erwinia amylovora (Burr.) Winsl. et al. suhtes tuleks Iirimaal ajutiselt kaitstavateks aladeks tunnistamist täiendavaks ajavahemikuks pikendada.(8) Austria ja Itaalia esitatud teabest selgub, et mõnda Austria ja Itaalia piirkonda ei tuleks enam Erwinia amylovora (Burr.) Winsl. et al. suhtes kaitstava alana tunnistada, samas tuleks teisi piirkondi Erwinia amylovora (Burr.) Winsl. et al. suhtes kaitstava alana tunnistada täiendava ajavahemiku jooksul.(9) Prantsusmaa esitatud teabest selgub, et mõnda Prantsusmaa piirkonda ei tuleks enam Erwinia amylovora (Burr.) Winsl. et al. suhtes kaitstava alana tunnistada.(10) Ühendkuningriigi esitatud teabest selgub, et Ühendkuningriigis tuleks peedi risomaaniaviiruse suhtes kaitstava alana tunnistamist täiendavaks ajavahemikuks pikendada.(11) Seetõttu tuleks olemasolevaid kaitstavaid alasid muuta; selguse huvides tuleks vastu võtta uus kaitstavate alade loetelu. Direktiiv 92/76/EMÜ tuleks seetõttu kehtetuks tunnistada. Taimetervisega seotud probleemide jätkumise tõttu peaks käesolev määrus jõustuma ja olema üle võetud võimalikult kiiresti.(12) Käesoleva direktiiviga ettenähtud meetmed on kooskõlas alalise taimetervise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Lisas loetletud ühenduse alad tunnistatakse direktiivi 2000/29/EÜ artikli 2 lõike 1 punkti h esimeses lõigus osutatud kaitstavateks aladeks lisas nende nimede puhul loetletud kahjulike organismide suhtes.Punkti b alapunkti 2 puhul tunnistatakse Iirimaa, Itaalia (Emilia-Romagna: Forlí-Cesena, Parma, Piacenza ja Rimini provintsid; Lombardia; Trentino-Alto Adige: Bolzano autonoomne provints; Veneto) ja Austria puhul (Burgenland, Kärnten, Alam-Austria, Ida-Tirool, Steiermark, Viin) nimetatud alasid kuni 31. märtsini 2002.Punkti d alapunkti 1 puhul tunnistatakse Ühendkuningriigi nimetatud ala kuni 31. märtsini 2002.Artikkel 2Tunnistamise pikendamine kauemaks kui artiklis 1 osutatud tähtajani ja muudatused artiklis 1 osutatud kaitstavate alade loetellu tehakse direktiivi 2000/29/EÜ artiklis 18 sätestatud korras, võttes arvesse ühenduse tingimustel põhinevate ja komisjoni järelevalve all läbiviidud asjaomaste uuringute tulemusi.Artikkel 31. Liikmesriigid jõustavad käesoleva direktiivi täitmiseks vajalikud õigusnormid hiljemalt 21. maiks 2001. Liikmesriigid kohaldavad neid alates 22. maist 2001. Liikmesriigid teatavad neist viivitamata komisjonile. Kui liikmesriigid need normid vastu võtavad, lisavad nad nendesse normidesse või nende ametliku avaldamise korral nende normide juurde viite käesolevale direktiivile. Sellise viitamise viisi näevad ette liikmesriigid.2. Liikmesriigid teatavad viivitamata komisjonile siseriiklikest õigusnormidest, mis nad käesoleva direktiiviga reguleeritud valdkonnas vastu võtavad. Komisjon teavitab sellest teisi liikmesriike.Artikkel 4Direktiiv 92/76/EMÜ tunnistatakse kehtetuks alates 22. maist 2001.Artikkel 5Käesolev direktiiv jõustub Euroopa Ühenduste Teatajas avaldamise päeval.Käesolevat direktiivi kohaldatakse alates 22. maist 2001.Artikkel 6Käesolev direktiiv on adresseeritud liikmesriikidele.Brüssel, 8. mai 2001Komisjoni nimelkomisjoni liigeDavid Byrne[1] EÜT L 169, 10.7.2000, lk 1.[2] EÜT L 305, 21.10.1992, lk 12.[3] EÜT L 103, 28.4.2000, lk 72.--------------------------------------------------LISAÜHENDUSE KAITSTAVATE ALADENA TUNNISTATUD ALAD JA VASTAVAD KAHJULIKUD ORGANISMIDKahjulikud organismid | Kaitstavad alad: järgmised territooriumid |a)Putukad, lestad ja ümarussid kõigil oma arenguastmetel1.Anthonomus grandis (Boh.) | Kreeka, Hispaania (Andaluusia, Kataloonia, Extremadura, Murcia, Valencia) |2.Bemisia tabaci Genn. (Euroopast pärit populatsioonid) | Iirimaa, Portugal (Alentejo, Assoorid, Beira Interior, Beira Litoral, Entre Douro e Minho, Madeira, Ribatejo e Oeste ja Trás-os-Montes), Soome, Rootsi, Ühendkuningriik |3.Cephalcia lariciphila (Klug.) | Iirimaa, Ühendkuningriik (Põhja-Iirima, Mani saar ja Jersey) |4.Dendroctonus micans Kugelan | Kreeka, Iirimaa, Ühendkuningriik (Šotimaa, Põhja-Iirimaa, Jersey, Inglismaa: järgmised maakonnad, piirkonnad ja ühendpiirkonnad: Barnsley, Bath ja Kirde-Somerset, Bedfordshire, Bournemouth, Bracknell Forest, Bradford, Bristol, Brighton ja Hove, Buckinghamshire, Calderdale, Cambridgeshire, Cornwall, Cumbria, Darlington, Devon, Doncaster, Dorset, Durham, East Riding of Yorkshire, Ida-Sussex, Essex, Gateshead, Suur-London, Hampshire, Hartlepool, Hertfordshire, Kent, Kingston Upon Hull, Kirklees, Leeds, Leicester City, Lincolnshire, Luton, Medway Council, Middlesbrough, Milton Keynes, Newbury, Newcastle Upon Tyne, Norfolk, Northamptonshire, Northumberland, Põhja-Lincolnshire, Kirde-Lincolnshire, Põhja-Tyneside, Loode-Somerset, Nottingham City, Nottinghamshire, Oxfordshire, Peterborough, Plymouth, Poole, Portsmouth, Reading, Redcar ja Cleveland, Rochdale, Rotherham, Rutland, Sheffield, Slough, Somerset, Southend, Southampton, Lõuna-Tyneside, Stockton-on-Tees, Suffolk, Sunderland, Surrey, Swindon, Thurrock, Torbay, Wakefield, Lääne-Sussex, Windsor ja Maidenhead, Wokingham, York, Mani saar, Wighti saar, Scilly saared, ja järgmised maakondade, piirkondade ja ühendpiirkondade osad: Derby City ühendpiirkonna osa, mis jääb A52(T) maantee põhjapiirist ja A6(T) maanteest põhja poole; Derbyshire'i maakonna osa, mis jääb A52(T) maantee põhjapiirist ja A6(T) maantee põhjapiirist põhja poole; Gloucestershire'i maakonna osa, mis jääb Fosse Way Romani maantee idapiirist ida poole; Leicestershire'i maakonna osa, mis jääb Fosse Way Romani maantee, B4114 maantee ning M1 kiirtee idapiirist ida poole; North Yorkshire'i maakond, v.a see osa, kus asub Craven piirkond; Lõuna-Gloucestershire'i ühendpiirkonna osa, mis jääb M4 kiirtee lõunapiirist lõuna poole; Warwickshire'i maakonna osa, mis jääb Fosse Way Romani maantee idapiirist ida poole; Wiltshire'i maakonna osa, mis jääb M4 kiirtee lõunapiirist lõuna poole ning Fosse Way Romani maantee idapiirist ida poole) |5.Gilpinia hercyniae (Hartig) | Kreeka, Iirimaa, Ühendkuningriik (Põhja-Iirimaa, Mani saar ja Jersey) |6.Globodera pallida (Stone) Behrens | Soome |7.Gonipterus scutellatus Gyll | Kreeka, Portugal (Assoorid, Beja piirkond: kõik concelho'd; Lastelo Branco piirkond: concelho'd Lastelo Branco, Fundão ja Penamacôr, Idanha-a-Nova; Évora piirkond, v.a concelho'd Montemor-O-Novo, Mora ja Vendas Novas; Faro piirkond: kõik concelho'd; Portalegre piirkond: concelho'd Arronches, Campo Maior, Elvas, Fronteira, Monforte ja Sousel) |8.Ips amitinus Eichhof | Kreeka, Prantsusmaa (Korsika), Iirimaa, Ühendkuningriik |9.Ips cembrae Heer | Kreeka, Iirimaa, Ühendkuningriik (Põhja-Iirimaa ja Mani saar) |10.Ips duplicatus Sahlberg | Kreeka, Iirimaa, Ühendkuningriik |11.Ips sexdentatus Boerner | Iirimaa, Ühendkuningriik (Põhja-Iirimaa ja Mani saar) |12.Ips typographus Heer | Iirimaa, Ühendkuningriik |13.Leptinotarsa decemlineata Say | Hispaania (Ibiza ja Menorca), Iirimaa, Portugal (Assoorid ja Madeira), Soome (Ålandi, Häme, Kymi, Pirkanmaa, Satakunta, Turu, Uusimaa piirkonnad), Rootsi (Blekroge, Gotlandi, Hallandi, Kalmari ja Skåne maakonnad), Ühendkuningriik |14.Matsuccocus feytaudi Duc. | Prantsusmaa (Korsika) |15.Sternochetus mangiferae Fabricius | Hispaania (Granada ja Malaga), Portugal (Alentejo, Algarve ja Madeira) |16.Thaumetopoea pityocampa (Den. et Schiff.) | Hispaania (Ibiza) |b)Bakterid1.Curtobacterium flaccumfaciens pv. flaccumfaciens (Hedges) Col. | Kreeka, Hispaania, Portugal |2.Ervinia amylovora (Burr.) Winsl. et al. | Hispaania, Prantsusmaa (Korsika), Iirimaa, Itaalia (Abruzzi; Basilicata; Calabria; Campania; Emilia-Romagna: Forlí-Cesena, Parma, Piacenza ja Rimini provintsid; Friuli-Venezia Giulia; Lazio; Liguuria; Lombardia; Marche; Molise; Piemonte; Apuulia; Sardiinia; Sitisiilia; Toscana; Trentino-Alto Adige: Bolzano ja Trento autonoomsed provintsid; Umbria; Valle d'Aosta; Veneto), Austria (Burgenland, Carinthia, Alam-Austria, Ida-Tirool, Steiermark, Viin), Portugal, Soome, Ühendkuningriik (Põhja-Iirimaa, Mani saar ja Kanalisaared) |c)Seened1.Glomerella gossypii Edgerton | Kreeka |2.Gremmeniella abietina Morelet | Iirimaa, Ühendkuningriik (Põhja-Iirimaa) |3.Hypoxylon mammatum (Wahl.) J Miller | Iirimaa, Ühendkuningriik (Põhja-Iirimaa) |d)Viirused ja viiruselaadsed organismid1.Peedi risomaaniaviirus (BNYVV) | Taani, Prantsusmaa (Bretagne), Iirimaa, Portugal (Assoorid), Soome, Rootsi, Ühendkuningriik |2.Tomati kääbuslikkuse viirus (TSWV) | Soome, Rootsi |3.Tsitruseliste tristeetsa viirus (CTV) (Euroopast pärit tüved), mis on kahjulik liikide Citrus L., Fortunella Swingle, Poncirus Raf. ning nende hübriidide viljadele koos lehtede ja viljavartega | Kreeka, Prantsusmaa (Korsika), Itaalia, Portugal |--------------------------------------------------


title: Komisjoni direktiiv 2011/23/EL, 3. märts 2011 , millega muudetakse nõukogu direktiivi 91/414/EMÜ, et lisada toimeainete hulka triflumurool  EMPs kohaldatav tekst

text:
               4.3.2011

               ET

               Euroopa Liidu Teataja

               L 59/29

         KOMISJONI DIREKTIIV 2011/23/EL,
   3. märts 2011,
   millega muudetakse nõukogu direktiivi 91/414/EMÜ, et lisada toimeainete hulka triflumurool
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks kandmiseks direktiivi 91/414/EMÜ I lisasse. Triflumuroon kuulub kõnealusesse loetellu. Komisjoni otsusega 2009/241/EÜ (4) otsustati triflumurooni direktiivi 91/414/EMÜ I lisasse mitte kanda.

               (2)

               Esialgne teavitaja (edaspidi „taotleja”) esitas direktiivi 91/414/EMÜ artikli 6 lõike 2 alusel uue taotluse, milles ta nõudis, et kohaldataks kiirendatud menetlust, mis on sätestatud komisjoni 17. jaanuari 2008. aasta määruse (EÜ) nr 33/2008 (millega nähakse ette nõukogu direktiivi 91/414/EMÜ üksikasjalikud rakenduseeskirjad seoses kõnealuse direktiivi artikli 8 lõikes 2 osutatud tööprogrammi kuuluvate, kuid direktiivi I lisasse kandmata toimeainete hindamise tava- ja kiirendatud menetlusega) artiklites 14–19 (5).

               (3)

               Taotlus esitati Itaaliale, kes oli määrusega (EÜ) nr 1490/2002 nimetatud referentliikmesriigiks. Kiirendatud menetluse jaoks ettenähtud tähtajast peeti kinni. Toimeaine spetsifikatsioon ja lubatud kasutusviisid on samasugused nagu need, mida käsitleti otsuses 2009/241/EÜ. Taotlus on kooskõlas ka teiste määruse (EÜ) nr 33/2008 artiklis 15 sätestatud sisuliste ja menetlusnõuetega.

               (4)

               Itaalia hindas taotleja esitatud uusi andmeid ja teavet ning koostas lisaaruande. Itaalia edastas kõnealuse aruande 5. märtsil 2010. aastal Euroopa Toiduohutusametile (edaspidi „toiduohutusamet”) ja komisjonile.

               (5)

               Toiduohutusamet saatis lisaaruande märkuste tegemiseks kõigile liikmesriikidele ja taotlejale ning edastas saadud märkused komisjonile. Vastavalt määruse (EÜ) nr 33/2008 artikli 20 lõikele 1 ja komisjoni palvel esitasid liikmesriigid ja toiduohutusamet lisaaruande kohta eksperdihinnangu. 9. detsembril 2010 esitas toiduohutusamet komisjonile oma järelduse triflumurooni kohta (6). Liikmesriigid ja komisjon vaatasid hindamisaruande projekti, lisaaruande ja toiduohutusameti järelduse läbi toiduahela ja loomatervishoiu alalises komitees ning 28. jaanuaril 2011 vormistati see komisjoni läbivaatamisaruandena triflumurooni kohta.

               (6)

               Referentliikmesriigi lisaaruandes ja toiduohutusameti uues järelduses keskenduti peamiselt kaalutlustele, mis tingisid otsuse toimeainet lisasse mitte kanda. Küsitavused olid eelkõige seotud sellega, et kättesaadava teabe põhjal ei olnud võimalik veenduda, et tarbija kokkupuude kõnealuse toimeainega on lubatavuse piires, sest puudusid andmed toimeaine jääkide laadi ja hulga kohta. Tegelikult ei olnud võimalik analüüsida metaboliiti M07 akuutse riski suhtes, (7) sest selle metaboliidi akuutse standarddoosi kindlaksmääramiseks olid andmed ebapiisavad. Lisaks puudusid andmed, mis oleksid võimaldanud kindlaks määrata asjaomaseid jääke ning hinnata töödeldud puuviljatoodetes sisalduvate jääkide määra.

               (7)

               Taotleja esitatud uus teave võimaldas hinnata tarbijate kokkupuudet ainega. Praegu kättesaadava teabe põhjal on tarbija kokkupuude kõnealuse toimeainega lubatav.

               (8)

               Seega võib kaalutlused, millest tingituna otsustati jätta aine lisasse kandmata, taotleja esitatud täiendavate andmete alusel kõrvale jätta. Ühtegi muud lahendamata teaduslikku küsimust ei ole tõstatatud.

               (9)

               Mitme uuringu põhjal on ilmnenud, et triflumurooni sisaldavad taimekaitsevahendid võivad eeldatavalt üldjoontes vastata direktiivi 91/414/EMÜ artikli 5 lõike 1 punktides a ja b sätestatud nõuetele, eelkõige komisjoni läbivaatamisaruandes uuritud ja üksikasjalikult kirjeldatud kasutusviiside osas. Seetõttu on asjakohane lisada triflumuroon direktiivi I lisasse, et tagada asjaomast toimeainet sisaldavate taimekaitsevahendite kasutuslubade väljaandmine kõigis liikmesriikides kõnealuse direktiiviga ette nähtud korras.

               (10)

               Piiramata nimetatud järelduse kohaldamist tuleks saada kinnitavaid andmeid teatavate seikade kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Niisiis on asjakohane nõuda, et taotleja esitaks lisateavet seoses kõnealuse ainega kokkupuutumisel tekkiva pikaajalise ohuga lindudele, ohuga veeselgrootutele ja ohuga mesilasvastsete arengule.

               (11)

               Seega on asjakohane direktiivi 91/414/EMÜ vastavalt muuta.

               (12)

               Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid jõustavad käesoleva direktiivi täitmiseks vajalikud õigusnormid hiljemalt 30. septembriks 2011. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   Käesolev direktiiv jõustub 1. aprillil 2011.
   Artikkel 4
   Käesolev direktiiv on adresseeritud liikmesriikidele.

      Brüssel, 3. märts 2011

            Komisjoni nimel

            president

         José Manuel BARROSO

      (1)  EÜT L 230, 19.8.1991, lk 1.

      (2)  EÜT L 55, 29.2.2000, lk 25.

      (3)  EÜT L 224, 21.8.2002, lk 23.

      (4)  ELT L 71, 17.3.2009, lk 59.

      (5)  ELT L 15, 18.1.2008, lk 5.

      (6)  Euroopa Toiduohutusamet: järeldus trflumurooni pestitsiidina kasutamisega kaasneva riski analüüsitulemustele antud vastastikuste eksperdihinnangute kohta – EFSA Journal 2011; 9(1):1941. [lk 81]. doi:10.2903/j.efsa.2010.1941. Kättesaadav aadressil www.efsa.europa.eu/efsajournal.htm.

      (7)  4-trifluoro-metoksüaniliin

      LISA
      Direktiivi 91/414/EMÜ I lisa tabeli lõppu lisatakse järgmine kanne:

                     Nr

                     Üldnimetus, tunnuskood

                     Rahvusvahelise Puhta Keemia ja Rakenduskeemia Liidu (IUPAC) nimetus

                     Puhtus (1)

                     Jõustumine

                     Lisamise aegumine

                     Erisätted

                     „328

                     Triflumuroon
                     CASi nr: 64628-44–0
                     CIPACi nr: 548

                     1-(2-klorobensoüül)-3-[4-trifluorometoksüfenüül]karbamiid

                     ≥ 955 g/kg
                     Lisandid:

                                 —

                                    N,N’-bis-[4-(trifluorometoksü)fenüül]karbamiid: mitte üle 1 g/kg

                                 —

                                 4-trifluoro-metoksüaniliin: mitte üle 5 g/kg

                     1. aprill 2011

                     31. märts 2021

                     A   OSA
                     Lubatud kasutada üksnes insektitsiidina.
                     B   OSA
                     VI lisa ühtsete põhimõtete rakendamisel võetakse arvesse 28. jaanuaril 2011 alalises toiduahela ja loomatervishoiu komitees triflumurooli kohta koostatud läbivaatamisaruande järeldusi, eelkõige selle I ja II liidet.
                     Üldhindamisel peavad liikmesriigid pöörama erilist tähelepanu

                                 —

                                 veekeskkonnakaitsele;

                                 —

                                 mesilaste kaitsele. Kasutusloa tingimustega nähakse vajaduse korral ette riskide vähendamise meetmed.

                           Kasutusloa tingimustega nähakse vajaduse korral ette riskide vähendamise meetmed.
                     Asjaomased liikmesriigid tagavad, et taotleja esitab komisjonile lisateavet seoses kõnealuse ainega kokkupuutumisel tekkiva pikaajalise ohuga lindudele, ohuga veeselgrootutele ja ohuga mesilasvastsete arengule.
                     Asjaomased liikmesriigid tagavad, et taotleja esitab komisjonile kõnealuse kinnitava teabe 31. märtsiks 2013.”

         (1)  Täpsemad andmed toimeainete identifitseerimise ja määratlemise kohta on esitatud läbivaatusaruandes.


title: Euroopa Parlamendi ja nõukogu direktiiv 2008/25/EÜ, 11. märts 2008 , millega muudetakse direktiivi 2002/87/EÜ (milles käsitletakse finantskonglomeraati kuuluvate krediidiasutuste, kindlustusseltside ja investeerimisühingute täiendavat järelevalvet) seoses komisjoni rakendusvolitustega

text:
               20.3.2008

               ET

               Euroopa Liidu Teataja

               L 81/40

      EUROOPA PARLAMENDI JA NÕUKOGU DIREKTIIV 2008/25/EÜ,
   11. märts 2008,
   millega muudetakse direktiivi 2002/87/EÜ (milles käsitletakse finantskonglomeraati kuuluvate krediidiasutuste, kindlustusseltside ja investeerimisühingute täiendavat järelevalvet) seoses komisjoni rakendusvolitustega
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artikli 47 lõiget 2,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust, (1)

   võttes arvesse Euroopa Keskpanga arvamust, (2)

   toimides asutamislepingu artiklis 251 sätestatud korras, (3)

   ning arvestades järgmist:

               (1)

               Euroopa Parlamendi ja nõukogu direktiivis 2002/87/EÜ (4) on sätestatud, et teatavad meetmed tuleb vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused. (5)

               (2)

               Otsust 1999/468/EÜ on muudetud otsusega 2006/512/EÜ, millega kehtestatakse kontrolliga regulatiivmenetlus üldmeetmete vastuvõtmise jaoks, mille eesmärk on muuta asutamislepingu artiklis 251 osutatud korras vastu võetud põhiaktide vähemolulisi sätteid, muu hulgas mõningaid selliseid sätteid välja jättes või täiendades seda uute vähemoluliste sätetega.

               (3)

               Et kontrolliga regulatiivmenetlus oleks kohaldatav õigusaktide suhtes, mis on vastu võetud asutamislepingu artiklis 251 osutatud korras ja mis on juba jõustunud, peab neid õigusakte vastavalt otsust 2006/512/EÜ käsitlevale Euroopa Parlamendi, nõukogu ja komisjoni avaldusele (6) kohandama kooskõlas kehtivate menetlustega.

               (4)

               Komisjonile tuleks anda volitus võtta vastu direktiivi 2002/87/EÜ rakendamiseks vajalikud meetmed, et selgitada kõnealuses direktiivis sätestatud teatavate määratluste tehnilisi aspekte, et võtta arvesse finantsturgude ja usaldatavusnormatiividega seotud meetmete arengut, ja tagada selle direktiivi ühtne kohaldamine kogu ühenduses. Kuna need on üldmeetmed ja nende eesmärk on muuta direktiivi 2002/87/EÜ vähemolulisi sätteid, muu hulgas täiendades seda uute vähemoluliste sätetega, tuleb need vastu võtta vastavalt otsuse 1999/468/EÜ artiklis 5a sätestatud kontrolliga regulatiivmenetlusele.

               (5)

               Direktiivis 2002/87/EÜ on sätestatud komisjoni rakendusvolituste tähtaeg. Oma avalduses otsuse 2006/512/EÜ kohta on Euroopa Parlament, nõukogu ja komisjon kinnitanud, et otsuses 2006/512/EÜ nähakse ette rahuldav horisontaalne lahendus Euroopa Parlamendi soovile kontrollida kaasotsustamismenetluse teel vastu võetud õigusaktide rakendamist ning et vastavalt sellele tuleks komisjonile anda rakendusvolitused ilma tähtajata. Euroopa Parlament ja nõukogu teatasid ka oma kavatsusest tagada, et ettepanekud, mille eesmärk on tunnistada kehtetuks õigusaktide sätted, milles kehtestatakse komisjoni rakendusvolituste tähtaeg, võetakse vastu võimalikult kiiresti. Pärast kontrolliga regulatiivmenetluse kehtestamist tuleks välja jätta säte, millega kehtestatakse direktiivis 2002/87/EÜ kõnealune tähtaeg.

               (6)

               Komisjon peaks korrapäraselt hindama talle rakendusvolitusi andvate õigusnormide toimimist, et võimaldada Euroopa Parlamendil ja nõukogul kindlaks teha, kas nimetatud volituste ulatus ja komisjonile kehtestatud menetluslikud nõuded on asjakohased ning tagavad nii tõhususe kui ka demokraatliku vastutuse.

               (7)

               Seepärast tuleks direktiivi 2002/87/EÜ vastavalt muuta.

               (8)

               Kuna direktiivi 2002/87/EÜ käesoleva direktiiviga tehtavad muudatused on tehnilist laadi ja käsitlevad üksnes komiteemenetlust, ei pea liikmesriigid neid üle võtma. Seetõttu ei ole vaja kehtestada ülevõtmissätteid,

         ON VASTU VÕTNUD KÄESOLEVA DIREKTIIVI:
   Artikkel 1
   Muudatused
   Direktiivi 2002/87/EÜ muudetakse järgmiselt.

               1.

               Artikli 20 lõiget 1 muudetakse järgmiselt:

                           a)

                           sõnad „artikli 21 lõikes 2 osutatud korras” jäetakse välja;

                           b)

                           lisatakse järgmine lõik:
                           „Meetmed, mille eesmärk on muuta käesoleva direktiivi vähemolulisi sätteid, täiendades seda, võetakse vastu vastavalt artikli 21 lõikes 2 osutatud kontrolliga regulatiivmenetlusele.”

               2.

               Artiklit 21 muudetakse järgmiselt:

                           a)

                           lõige 2 asendatakse järgmisega:
                           „2.   Käesolevale lõikele viitamisel kohaldatakse otsuse 1999/468/EÜ artikli 5a lõikeid 1 kuni 4 ja artiklit 7, võttes arvesse selle otsuse artikli 8 sätteid.”;

                           b)

                           lõiked 3 ja 4 asendatakse järgmisega:
                           „3.   31. detsembriks 2010 ja seejärel vähemalt iga kolme aasta tagant vaatab komisjon läbi tema rakendusvolitustega seotud õigusnormid ning esitab Euroopa Parlamendile ja nõukogule aruande nimetatud volituste toimimise kohta. Aruandes uuritakse eelkõige, kas komisjon peaks esitama ettepanekuid käesoleva direktiivi muutmiseks, et tagada komisjoni rakendusvolituste asjakohane ulatus. Järeldustele selle kohta, kas muutmine on vajalik või mitte, lisatakse üksikasjalikud põhjendused. Aruandele lisatakse vajaduse korral õigusakti ettepanek komisjoni rakendusvolituste sätete muutmiseks.”

         Artikkel 2
   Jõustumine
   Käesolev direktiiv jõustub järgmisel päeval pärast selle avaldamist Euroopa Liidu Teatajas.
   Artikkel 3
   Adressaadid
   Käesolev direktiiv on adresseeritud liikmesriikidele.

      Strasbourg, 11. märts 2008

            Euroopa Parlamendi nimel

            president

         H.-G. PÖTTERING

            Nõukogu nimel

            eesistuja

         J. LENARČIČ

      (1)  ELT C 161, 13.7.2007, lk 45.

      (2)  ELT C 39, 23.2.2007, lk 1.

      (3)  Euroopa Parlamendi 14. novembri 2007. aasta arvamus (Euroopa Liidu Teatajas seni avaldamata) ja nõukogu 3. märtsi 2008. aasta otsus.

      (4)  ELT L 35, 11.2.2003, lk 1. Direktiivi on muudetud direktiiviga 2005/1/EÜ (ELT L 79, 24.3.2005, lk 9).

      (5)  EÜT L 184, 17.7.1999, lk 23. Otsust on muudetud otsusega 2006/512/EÜ (ELT L 200, 22.7.2006, lk 11).

      (6)  ELT C 255, 21.10.2006, lk 1.